I 1903 var Clermont-Ganneau sentral i teamet som undersøkte den såkalte Saitafernes tiara, som Louvre-museet hadde kjøpt for 200.000 francs. Museet stilte ut tiaraen som en antikk hodepryd. Dette var det mange som trakk i tvil, og ettersom diskusjonen om hvor tiaraen egentlig stammet fra gikk stadig høyere, besluttet den franske regjeringen å nedsette en kommisjon som skulle undersøke gjenstanden, og satte Clermont-Ganneau til å lede kommisjonen. Resultatet ble at tiaraen ble erklært for å være et moderne russisk fabrikat.